recursal/SuperWikiNEXT-32B huggingface dataset:
**Dmitri Foršev** (ven. Дмитрий Форшев, s. 30. toukokuuta 1976) on venäläinen pikajuoksija.

Foršev voitti 2003 Venäjän sisäratojen mestaruuden 200 metrin juoksussa ja sijoittui samana vuonna Euroopan cupissa 400 metrin juoksussa neljänneksi ajalla 45,62. Seuraavana vuonna hän voitti Venäjän sisäratojen mestaruuden 400 metrillä ja Euroopan sisäratojen cupin. Budapestin sisäratojen MM-kisoissa hän oli mukana Venäjän joukkueessa, joka voitti MM-hopeaa 4 x 400 metrin viestijuoksussa. Vuonna 2005 hän voitti Venäjän sisäratojen mestaruuden 400 metrillä ja sijoittui Madridin sisäratojen EM-kisoissa samalla matkalla neljänneksi. Foršev karsiutui 2007 Birminghamin sisäratojen EM-kisoissa 400 metrin alkuerissä.

Ennätykset
----------

* 400 metrin juoksu: 45,62 (2003)

Lähteet
-------

1. 1 2 3 4  Dmitri Foršev Kansainvälinen yleisurheiluliitto.  (englanniksi)
2. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Gareth David-Lloyd** (s. 28. maaliskuuta 1981 Bettws, Newport, Wales) on walesilainen näyttelijä.

David-Lloyd kävi Bettws Comprehensive and Coleg Gwent, Cross Keys -koulun. Hänen ensimmäinen suuri roolinsa oli Doctor Who spin-off-televisiosarjassa *Torchwood*, jossa hän näyttelee Ianto Jonesia.

Elämä
-----

David-Lloydin ensimmäinen rooli oli näytellä robottia koulunäytelmässä. Sen jälkeen hän otti näyttelytunteja Risca Leisure Centerissä, ennen kuin liittyi Dolmanin nuorten teatteriin sekä Gwentin nuorten ihmisten teatteriin.

David-Lloyd asuu nykyään Lontoossa, koska haluaa edistää uraansa.

*Torchwood*
-----------

**Varoitus:  Seuraava kirjoitus paljastaa yksityiskohtia juonesta.**
Torchwoodin kolmannella tuotantokaudella (Children of Earth), David-Lloydin esittämä hahmo, Ianto Jones, kuoli jaksossa "Day Four".

**Juonipaljastukset päättyvät tähän.**

Televisio
---------

* Absolute Power - Terry Pine (2003, 1 jakso)
* Casualty - Darrell Kemner (2003, 1 jakso)
* Rosemary & Thyme - Zack Seamore (2004, 1 jakso)
* Mine All Mine - Yanto Jones 2004, 1 jakso)
* Beethoven - Karl van Beethoven (2005, 1 jakso)
* The Bill - Carl Pritchard (2005, 1 jakso)
* Doctor Who - Ianto Jones (2008, 2 jaksoa)
* Torchwood - Ianto Jones (2006–2009)

Lähteet
-------

* Gareth David-Lloyd[vanhentunut linkki]. TV.com. Viitattu 14.7.2014.

### Viitteet

1. ↑

Aiheesta muualla
----------------

* Kuvia tai muita tiedostoja aiheesta **Gareth David-Lloyd** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |

 |
**Christopher "Chris" Seitz** (s. 12. maaliskuuta 1987 San Luis Obispo, Kalifornia, Yhdysvallat) on yhdysvaltalainen jalkapalloilija, pelipaikaltaan maalivahti. Hän edustaa Major League Soccerin Dallasia.

Seurajoukkueura
---------------

Seitz pelasi kausina 2005–2006 University of Marylandin yliopistojoukkueessa Maryland Terrapinsissä. Hän voitti joukkueen kanssa kansallisen NCAA-mestaruuden vuonna 2005, jolloin hänet valittiin myös mestaruusturnauksen viimeisen vaiheen eli College Cupin parhaaksi puolustavaksi pelaajaksi. Kahden kauden aikana hän torjui joukkueelle 16 nollapeliä ja 28 voittoa 36 ottelussa.

MLS-joukkue Real Salt Lake varasi Seitzin vuoden 2007 MLS SuperDraft -varaustilaisuudessa numerolla neljä. Hän edusti seuraa kolmen kauden ajan, mutta toimi lähinnä Nick Rimandon varamiehenä. MLS-debyyttinsä hän teki 30. huhtikuuta 2007 ottelussa Colorado Rapidsiä vastaan. Real Salt Laken mestaruuskaudella 2009 Seitz pelasi neljässä runkosarjaottelussa. Kauden aikana hän pelasi myös lainalla USL First Divisionin Cleveland City Starsissa ja Portland Timbersissä.

Kaudeksi 2010 Seitz siirtyi MLS:n tulokasjoukkue Philadelphia Unioniin. Hän aloitti kauden Philadelphian ykkösmaalivahtina ja oli avauskokoonpanossa joukkueen MLS-ensiesiintymisessä Seattle Soundersiä vastaan 25. maaliskuuta 2010, mutta menetti epävarmojen ja epätasaisten otteiden jälkeen asemansa Brad Knightonille kauden lopulla. Kauden päätyttyä Philadelphia ei käyttänyt hänen sopimuksessaan ollutta jatko-optiota.

Joulukuussa 2010 Seitz siirtyi hänet MLS Re-Entry Draft -varaustilaisuudessa varanneen Seattle Soundersin kautta Dallasiin.

Maajoukkueura
-------------

Seitz pelasi neljä ottelua alle 20-vuotiaiden MM-kilpailuissa vuonna 2007. Vuonna 2008 hän kuului Yhdysvaltain olympiajoukkueeseen Pekingin olympialaisissa.

Lähteet
-------

1. 1 2  Chris Seitz Major League Soccer.  Arkistoitu 2.4.2010. Viitattu 2.4.2010. (englanniksi)
2. 1 2  Philadelphia Union Add Seitz to Roster  30.11.2009. Philadelphia Union. Viitattu 2.4.2010. (englanniksi)[vanhentunut linkki]
3. ↑  Weekly honors announced  21.4.2009. United Soccer Leagues.  Arkistoitu 10.6.2011. Viitattu 2.4.2010. (englanniksi)
4. ↑  Timbers add RSL’s Seitz on loan  30.4.2009. United Soccer Leagues. Viitattu 2.4.2010. (englanniksi)[vanhentunut linkki]
5. ↑  Recap: Union Drop Inaugural Match 2–0  25.3.2010. Philadelphia Union.  Arkistoitu 15.12.2010. Viitattu 2.4.2010. (englanniksi)
6. 1 2  Seitz, Fred Departures Add to Union Roster Gaps  16.12.2010. Philadelphia Union.  Arkistoitu 19.12.2010. Viitattu 17.12.2010. (englanniksi)
7. ↑  FIFA Player Statistics FIFA.  Arkistoitu 24.5.2012. Viitattu 2.4.2010. (englanniksi)
8. ↑  Teams FIFA.  Arkistoitu 9.8.2009. Viitattu 2.4.2010. (englanniksi)

Aiheesta muualla
----------------

* Kuvia tai muita tiedostoja aiheesta **Chris Seitz** Wikimedia Commonsissa

* Chris Seitzin esittely FC Dallasin sivustolla (Arkistoitu – Internet Archive) (englanniksi)
* Chris Seitzin esittely Major League Soccerin sivustolla (Arkistoitu – Internet Archive) (englanniksi)
**Erik (Eero) Helin**, kirjailijanimi **Eero Sissala** (10. maaliskuuta 1851, Liminka – 18. huhtikuuta 1909, Vaasa) oli suomalainen kauppias ja kirjailija. Hän julkaisi teoksensa 1880- ja 1890-lukujen vaihteessa käyttäen kirjailijanimeä *Eero Sissala*. 

Sissalan isä oli Alajärveltä kotoisin ollut pitäjänsuutari Juho Helin (sukunimi alkujaan Sissala). Perheessä oli kymmenen lasta joista Eero oli vanhin. Eero osasi jo 5-vuotiaana Svebiliuksen katkismuksen ulkoa ja 7-vuotiaana hän aloitti suutarintyöt isänsä apuna. Hän oli jo 11-vuotiaana parempi suutari kuin isänsä ja hallitsi myös monia muita käytännön töitä. Vuodesta 1864 Sissala oli suutarina isänsä kanssa Oulussa ja vuonna 1870 hän muutti Helsinkiin jossa hän toimi suutarina ja vuodesta 1881 myös nahkakauppiaana. Sissala lopetti liikkeensä 1892 ja oli sitten jonkin aikaa toisen palveluksessa muun muassa myyjänä. Viimeksi hän toimi jalkinekauppiaana Helsingin torilla.

Sissalan esikoisteos *Helmikankaan Heikki* ilmestyi 1887 mutta hän oli kirjoittanut sen jo paljon aikaisemmin. Seuraavaksi hän julkaisi novellin *Naavalan Taavetti* kansankirjailijoiden kokoelmassa *Syvistä riveistä* ja viimeksi laajan kertomuksen *Munkkiniemen Elsa* 1891. Kaikissa Sissalan teoksissa kuvataan päähenkilön elämänvaiheita lapsuudesta kuolemaan saakka. Kaksi ensimmäistä sijoittuivat Liminkaan ja kuvaisvat köyhien maalaispoikien nousua turvemökeistä isojen talojen isänniksi, Munkkiniemen Elsa taas sijoittui Helsinkiin ja sen päähenkilönä oli köyhänä orpotyttönä Helsinkiin palvelijaksi tuleva Elsa.

Sissalan kirjailijanura jäi lyhyeksi sillä hän luopui siitä noudattaakseen körttiläisiin kuuluneen isänsä vaatimusta.

Teoksia
-------

* *Heikki Helmikangas*. Edlund, Helsinki 1887
* *Syvistä riveistä. Kansankirjailijaimme novellikokoelma*. WSOY 1890 (sisältää Sissalan novellin *Naavalan Taavetti*)
* *Munkkiniemen Elsa*. Edlund, Helsinki 1891

Lähteet
-------

* Suomen kirjailijat tietokanta (Arkistoitu – Internet Archive)
* Sissalan muistokirjoitus, Helsingin Sanomat n:o 91 22.4.1909, s. 4 (Historiallinen sanomalehtiarkisto)
* O. A. Kallio : Uudempi suomalainen kirjallisuus : jälkimäinen osa : myöhempi eli murrosten aika, WSOY 1912, s. 130-131, Internet Archive-linkki

Aiheesta muualla
----------------

* Vapaasti ladattavia Eero Sissalan e-kirjoja Projekti Lönnrotilta sekä Project Gutenbergiltä

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Suomi (KANTO)

 |

 |
**Mark Lewis "Roman" Polansky** (s. 2. kesäkuuta 1956 Paterson, New Jersey) on yhdysvaltalainen ilmailualan insinööri, koelentäjä ("research pilot") ja NASAn astronautti. Polansky sai lempinimen "Roman" pilana, sillä hänellä on sama sukunimi kuin ohjaaja Roman Polańskilla. Hän on osallistunut avaruussukkulalennoille STS-98, STS-116 ja STS-127.

Perhetausta
-----------

Polanskyn isä, Irving, oli juutalainen. Hänen äitinsä, Edith, on alun perin Havaijilta ja on syntyperältään korealainen. Polansky kunnioitti isänsä etnistä taustaa ottamalla mukaansa sukkulalennolle STS-116 teddykarhun Yhdysvaltain holokaustimuistomuseosta (United States Holocaust Memorial Museum). Polansky on naimisissa sanantoniolaisen Lisa Ristowin kanssa. Heillä on kaksi lasta, tytär ja poika.

Ura Yhdysvaltain ilmavoimissa
-----------------------------

Polansky astui Yhdysvaltain ilmavoimien palvelukseen valmistuttuaan Purduen yliopistosta aeronautiikan ja astronautiikan maisterina vuonna 1978. Hän lensi F-15 ja F-5E lentokoneita ja toimi aggressor-pilottina (toimii vihollislentäjänä ilmasotaharjoituksissa). Vuonna 1986 hän osallistui Edwards Air Force Basen koelentokouluun Kaliforniassa. Polansky luopui aktiivipalveluksesta vuonna 1992 tavoitellakseen uraa NASAssa. Hän on lentänyt yli 5 000 tuntia yli 30 erilaisella lentokonetyypillä.

Ura NASAssa
-----------

Polansky liittyi NASAan elokuussa 1992 ilmailualan insinöörinä ja lentäjänä. Hän opetti Johnson Space Centerissä avaruussukuloiden pilotteja laskeutumistekniikoissa ja T-38 suihkuharjoitushävittäjän käsittelyssä. Polansky suoritti myös koelentoja NASAn T-38:n avioniikaltaan päivitetyssä suihkuharjoituskoneessa.

Polansky valittiin huhtikuussa 1996 NASAn astronauttikoulutukseen (NASAn astronauttiryhmä 16 - "The Sardines"). Kahden vuoden koulutuksen ja arvioinnin jälkeen hänet nimitettiin aluksi Kennedy Space Centeriin avaruussukkuloiden lähtöjen ja laukaisujen tukitehtäviin. Hän toimi avaruussukkulalento STS-98:n pilottina (2001) viettäen 309 tuntia avaruudessa. Seuraavaksi hänet nimitettiin lennonvalvontaan (CAPCOM). Polansky toimi CAPCOMin johtajana huhtikuusta 2002 joulukuuhun 2002. Hän toimi myös astronauttien pääkouluttajana ja johtotehtävissä sukkuloiden laukaisutehtävissä ja korjauksissa. Polansky toimi komentajana 1. joulukuuta 2006 laukaistulla sukkulalennolla STS-116, Kansainvälisen avaruusaseman kokoonpanolennolla. Hän oli myös 16. heinäkuuta 2009 laukaistun STS-127 Endeavourin komentaja. Kuten astronauttitoverinsa Michael J. Massiminokin aikaisemmin Polansky raportoi Twitterissä lennon STS-127 valmisteluja ja lennonaikaisia tapahtumia.

Lähteet
-------

1. ↑  Houston Chronicle: Teddy bear comes home after journey into space Houston Chronicle. Viitattu 17.7.2009.

Aiheesta muualla
----------------

* Spacefacts biography of Mark L. Polansky
* NASA Biography
* NASA Shuttle Pilot is Korean-American
* Official Mark L. Polansky Twitter feed.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Mark L. Polansky
**Tatu Antero Kantomaa** (30. elokuuta 1974, Rovaniemi) on suomalainen harmonikkataiteilija, joka herätti alalla huomiota esiintymällä runsaasti eri konserteissa jo 7-vuotiaasta lähtien ja pitämällä ensimmäisen solistikonserttinsa 10-vuotiaana Hyvinkään harmonikkaviikoilla 1985. Vuodesta 1996 hän on vaikuttanut pääasiassa Reykjavíkissa Islannissa. Häntä on luonnehdittu teknisesti jopa nerokkaaksi instrumenttinsa taitajaksi.

Koulutus
--------

* Veikko Ahvenaisen ja Viktor Kouzowlevin yksityisoppilas 1980-luvulla
* Rovaniemen musiikkiopisto.
* *Hochschule für Musik und Theater*, Hannover, 1999–2001, Elsbeth Moserin oppilas.

Muusikko, sovittaja, pedagogi
-----------------------------

Tatu Kantomaa esiintyi Suomessa runsaasti jo seitsemänvuotiaasta alkaen 1980-luvulla, eritoten opettajansa ja mentorinsa Veikko Ahvenaisen suojissa, mikä kulminoitui hänen ensimmäiseen soolokonserttiinsa 1985. Vuosina 1986–1987 hän konsertoi Ahvenaisen mukana kiertueilla Yhdysvalloissa ja Japanissa. He esiintyivät yhdessä myös Moskovan televisiossa sekä Itä-Saksassa.

Tatu Kantomaa on asunut Islannissa vuodesta 1996, jossa hänet tunnetaan "vaihtoehtoista musiikkia" esittävän *Rússíbanar*-yhtyeen vakituisena jäsenenä. Hän on myös jatkanut soolouraansa levytysten ja konserttiesiintymisten muodossa. Vuosina 1999–2001 Kantomaa opiskeli ja asui Saksassa, jossa hän teki myös konserttikiertueen yhdessä tenori Harri Kaitilan kanssa esittäen suomalaista tangoa vuonna 2001. Palattuaan Islantiin 2002 hänen uransa on jatkunut yhteistyössä lukuisten paikallisten muusikoiden kanssa levytyksinä, teatteriesiintymisinä (esimerkiksi Islannin kansallisteatterissa) ja uuden musiikin kokoonpanoissa, sekä bandoneonistina. Hän on myös esiintynyt aika ajoin Suomessa, muun muassa Ylläs soikoon -festivaaleilla, tehnyt orkesterisovituksia, sekä opettanut islantilaisissa musiikkioppilaitoksissa harmonikansoittoa.

Palkinnot ja saavutukset
------------------------

* Viljo Vesterinen -harmonikkakilpailun voitto 1989, 2. sija ja yleisön suosikki -erikoispalkinto vuosina 1985 ja 1987
* Pohjoiskalotin harmonikkakilpailun voitto 1987
* Ransäterin harmonikkafestivaalien (Ruotsi) yleisön suosikki -palkinto 1997

Levytyksiä
----------

* Tatu Kantomaa (LP, SPEL 353 Finnlevy, 1985)
* Á tauginni (CD, Harmonikufélag Héraðsbúa, 1996)
* Listen (CD, EGCD001 EG Tónar, 1997)

Lisäksi hän on mukana viidellä Rússíbanar-yhtyeen levyllä 1997–2004, Viljo Vesterinen -kilpailun voittajat kokoelmalevyllä 1994, sekä näiden lisäksi 26:llä eri artistin levyllä.

Lähteet
-------

1. 1 2 3 4 5 6  Tatu Kantomaa: Tatu Kantomaa (Kantomaan omat kotisivut) *tatukantomaa.net*.  2007. Islanti. Viitattu 30. lokakuuta 2007. (englanniksi)
2. ↑  Thorsteinn Thorsteinsson: Tatu Kantomaa in Iceland *Accordion News*.  12. syyskuuta 1997. www.accordions.com. Viitattu 30. lokakuuta 2007. (englanniksi)
3. ↑  Hallur Ingolfsson: THE LADY IN THE SNOW > RÚV 2005 *13.is*. Islanti.  Arkistoitu 1.4.2008. Viitattu 30. syyskuuta 2007. (englanniksi)

Aiheesta muualla
----------------

* Tatu Kantomaan kotisivut
* Tatu Kantomaan MySpace -sivu
* Tatu Kantomaan esitystuotanto Suomen äänitearkistossa (1901–1999)
**José Manuel Jiménez Ortiz** eli **Mané** (s. 21. joulukuuta 1981 Tarifa, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Almeríaa ja on pelipaikaltaan vasen laitapuolustaja.

Ura
---

Mané aloitti ammattilaisuransa alasarjojen joukkueista Linensestä ja Díter Zafrasta. Vuonna 2003 hän siirtyi Atlético Madridin reservijoukkueeseen, jossa hän pelasi yhteensä 36 ottelua ja teki niissä kuusi maalia.

Kaudeksi 2005–2006 Mané siirtyi Segunda Divisiónissa pelanneeseen Ciudad Murciaan. Hän pelasi joukkueessa 39 ottelua, joissa syntyi kaksi maalia. Seuraavaksi kaudeksi hän vaihtoi jälleen joukkuetta, tällä kertaa hän siirtyi samassa sarjassa pelanneeseen Almeríaan. Hän nousi nopeasti joukkueen avauskokoonpanoon ja lopulta kauden päätteeksi Almería nousi ensimmäistä kertaa historiassaan maan pääsarjaan Primera Divisióniin.

Kaudella 2007–2008 Mané jatkoi hyviä otteitaan andalusialaisseuran puolustuksessa ja kauden päätteeksi hänet valittiin urheilukanava *Sky Sportsin* tähdistöjoukkueeseen, jonka oli laatinut journalisti Guillem Balagué.. Joukkue sijoittui ensimmäisellä pääsarjakaudellaan kahdeksanneksi.

3. kesäkuuta 2009 hän siirtyi nelivuotisella sopimuksella Getafeen.

Triviaa
-------

Kausina 2007–2009 pelatessaan Almeríassa Mané oli yksi kolmesta pelaajasta, joiden toinen sukunimistä oli Ortiz. Kaksi muuta pelaaja olivat José Ortiz ja Juanma Ortiz.

Lähteet
-------

1. ↑  La Liga dream team Sky Sports. Viitattu 3.4.2010.
2. ↑  Mané zu Getafe transfermarkt.de. Viitattu 3.4.2010.

Aiheesta muualla
----------------

* Manén tilastot BDFutbol-sivustolla (englanniksi)
**Elias Tuoriniemi** (12. joulukuuta 1772 Pyhäjärvi – 30. kesäkuuta 1840 Pyhäjärvi) oli 1800-luvun alun suomalainen kansanrunoilija.

Tuoriniemen vanhemmat olivat talollinen Lauri Tuoriniemi ja Liisa Kaurala. Hän eli Pyhäjärvellä, joka tuolloin kuului Pyhäjoen pitäjään, toimien isäntänä Pyhäjärven kylän Tuoriniemen talossa vuosina 1803–1833. Hänellä oli myös sepän ja suutarin taidot. Tuoriniemeltä on säilynyt jälkipolville neljä kalevalamittaista runoa. Pisin niistä on juoppouden pahetta vastustava *juttu juomareista*, toinen on pilkkaruno *suuresta tupakanpuutteesta* ja kolmas lyhyt *Runo kirpusta*. Neljäs runo *Yksi kaunis laulu* kuvaa Pyhäjärven kirkonkylän nuorison elämää 1780-luvun lopulla. Juomarirunon merkitsi muistiin 1822 J. F. Liljebladh ja se julkaistiin Turun Viikko-Sanomat-lehdessä vuonna 1826, sekä arkkiveisuna, ensimmäisen kerran 1828. Tupakkarunon ja kirppurunon taas julkaisi Zacharias Topelius vanhempi teoksessaan *Suomen Kansan Vanhoja Runoja ynnä myös nykyisempiä lauluja, 1826–1829*.

Tuoriniemen puoliso oli vuodesta 1797 lähtien Anna Juhontytär Leskelä (1778–1841).

Elias Tuoriniemen runoja
------------------------

* *Tämä on juttu juomareista, koottu kohmeloväestä*
* *Lystillinen laulu suuresta tupakan puutteesta*
* *Runo Kirpusta, juoru joutavasta*
* *Yksi kaunis laulu*

Lähteet
-------

* Rahvaanrunoilija Elias Tuoriniemi, toimittanut Eero Kauranen
* Jorma Tulkku: Elias Tuoriniemi, Kirjastovirman henkilögalleria (Arkistoitu – Internet Archive)
* Ilmari Heikinheimo: *Suomen elämäkerrasto*. Helsinki: Werner Söderström Osakeyhtiö, 1955.  Sivu 783
* Kustavi Grotenfelt: Kahdeksantoista runoniekkaa. Valikoima Korhosen, Lyytisen, Makkosen, Kymäläisen, Puhakan, Räikkösen y.m. runoja ja lauluja. SKS:n kirjapaino 1889 (e-tekstinä Projekti Lönnrotin sivulla

WikiaineistoWikiaineisto
Wikiaineistoon on tallennettu tekstiä aiheesta: 
***Elias Tuoriniemi*** 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
Eino Heino
**Eino Ilmari Heino** (22. helmikuuta 1912 Pyhäjärvi – 10. toukokuuta 1975 Helsinki) oli suomalainen elokuvaaja. Hän teki uransa kuvaajana alkaen vuoden 1935 elokuvasta *Kaikki rakastavat* (kamera-apulainen) jatkuen 1960-luvun puoliväliin asti. Uransa varrella hän kuvasi muun muassa elokuvat *Niskavuoren naiset*, *Gabriel, tule takaisin* sekä jatkosodan aikana lyhyitä puolustusvoimien katsauksia. 

Heino sai kolme Jussi-palkintoa, joista yksi tuli lyhytelokuvasta. Hän oli naimisissa näyttelijä Emma Väänäsen kanssa.

Palkinnot
---------

* Parhaan kuvauksen Jussi 1945: *Linnaisten vihreä kamari*
* Parhaan kuvauksen Jussi 1947: *Loviisa – Niskavuoren nuori emäntä*
* Parhaan tilauslyhytelokuvan Jussi 1963: *Jokapäiväistä leipäämme*

Lähteet
-------

1. 1 2 3  Filmiaura Jussit.fi: Jussi-voittajat kautta aikojen

Aiheesta muualla
----------------

* Kuvia tai muita tiedostoja aiheesta **Eino Heino** Wikimedia Commonsissa

* Eino Heino Elonetissä.
* Eino Heino Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Henkilöt | 
* Ritva
* Elonet
* Kansallisbiografia
* Biografiasampo

 |
|  |
| Muut | 
* IdRef

 |

 |
*Tämä artikkeli kertoo espanjalaisesta jalkapalloilijasta. David Cortés on myös meksikolainen baseballpelaaja.*

**David Cortés Caballero** (s. 29. elokuuta 1979 Llerena, Badajozin maakunta, Espanja) on espanjalainen jalkapalloilija, joka edustaa Primera Divisiónin Granadaa. Hän on pelipaikaltaan oikea laitapuolustaja.

Ura
---

Cortés on Extremaduran kasvatti. Hän pelasi vuodet 1999–2002 Extremaduran edustusjoukkueessa Segunda Divisiónissa. Vuonna 2002 hän siirtyi Primera Divisiónin Mallorcaan, jossa hän kuului neljän pelaamansa kauden aikana joukkueen luottopelaajiin. Hän voitti joukkueessa Espanjan cupin Copa del Reyn kaudella 2002–2003.

Kesällä 2006 Cortés siirtyi madridilaisseura Getafeen. Ensimmäisellä kaudellaan hän kävi taistelua peliajasta romanialaispuolustaja Cosmin Contran kanssa, mutta seuraavalla kaudella 2007–2008 hän nousi joukkueen kiistattomaksi avauskokoonpanopelaajaksi. Hän ylsi Getafen kanssa UEFA-cupin puolivälieriin kaudella 2007–2008 ja kahdesti Copa del Reyn loppuotteluun kausina 2006–2008. Kaudella 2009–2010 Cortés joutui osittain nuoremman Miguel Torresin syrjäyttämäksi, eikä hänen päättymässä ollutta sopimustaan uusittu.

30. heinäkuuta 2010 hän siirtyi yksivuotisella sopimuksella Hérculesiin.

Lähteet
-------

1. ↑  Celestini, Cortés y Belenguer dicen adiós  21.5.2010. Marca. Viitattu 16.7.2010. (espanjaksi)
2. ↑  David Cortés se convierte en el cuarto refuerzo del Hércules  30.7.2010. Marca. Viitattu 30.7.2010. (espanjaksi)

Aiheesta muualla
----------------

* David Cortésin tilastot BDFutbol-sivustolla (englanniksi)
*Tämä artikkeli käsittelee kirjailijaa. Michael Thomas (amerikkalaisen jalkapallon pelaaja) käsittelee amerikkalaisen jalkapallon pelaajaa.*

**Michael Thomas** on yhdysvaltalainen kirjailija.

Thomasin romaani *Man Gone Down* on saanut kansainvälisen IMPAC Dublin -palkinnon, joka on yksittäiselle teokselle myönnetyistä kirjallisuuspalkinnoista rahallisesti arvokkain.

Elämänvaiheet
-------------

Thomas on syntynyt ja viettänyt lapsuutensa Bostonissa. Hän suoritti bachelor-tutkinnon New Yorkissa Hunter Collegessa, jossa hän nykyisin opettaa, ja master-tutkinnon Warren Wilson Collegessa. Hän asuu New Yorkissa, ja sanoo ettei ole koskaan tehnyt oikeaa työtä. Hunter Collegen opettajantyön lisäksi Thomas on työskennellyt sekalaisissa hanttihommissa. Thomas on naimisissa, ja hänellä on kolme lasta.

Kirjailijanura
--------------

Ennen kansainvälistä menestystä Thomas on kirjoittanut runoja, tehnyt laulunsanoituksia ja esiintynyt laulajana. Jatko-opintoja suorittaessaan hän opiskeli kirjoittamista, ja hänen väitöskirjansa on novellikokoelma. Yhdestä hänen novellistaan kehittyi esikoisromaani. 
Thomas opettaa edelleen, ja hänellä on parhaillaan*milloin?* tekeillä uusi kirja, mutta kyseessä ei ole kaunokirjallinen teos.

### *Man Gone Down*

Kirja sai kiitosta lautakunnan arvioijilta sisältämästään "voimasta ja lämmöstä" ja siitä, että se "sopii yhteen nykyisen elämäntapamme kanssa". Thomas sanoo "tunteneensa hiukan epätoivoa" kirjoitustyön aikana. Saapuessaan palkintojenjakotilaisuuteen Dubliniin Thomas totesi olevansa "mykistynyt". Hän ilmaisi epäuskonsa siitä, että on päässyt edes ehdokkaaksi.

Romaani kertoo afroamerikkalaisesta miehestä, joka menettää (valkoihoisen) vaimonsa ja lapsensa, ja hänen on hankittava tietty rahasumma neljässä päivässä saadakseen heidät takaisin. Teos kuvaa yritystä toteuttaa amerikkalainen unelma. Thomasin mukaan teos sisältää hirtehishuumoria.

Lähteet
-------

1. ↑  Michael Thomasin romaani sai jättipalkinnon Yle.fi. Viitattu 12.6.2009.
2. 1 2 3  Debut novel by US writer wins Impac  11.6.2009. The Irish Times.  Arkistoitu 12.12.2019. Viitattu 11.6.2009.
3. 1 2 3  'Man gone down' wins IMPAC Dublin Literary Award  11.6.2009. Irish Independent. Viitattu 11.6.2009.
4. ↑  Groveatlantic.com (Arkistoitu – Internet Archive)
5. 1 2 3 4 5 6 7 8 9 10 11  Debut novelist takes €100,000 Impac Dublin prize  11.6.2009. The Guardian. Viitattu 11.6.2009.
6. 1 2  African-American novel wins Irish literature prize  11.6.2009. Reuters. Viitattu 11.6.2009.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Italia
* Yhdysvallat
* Tšekki
* Alankomaat

 |

 |
Claudio Pozzani, 2017
**Claudio Pozzani** (s. 19. syyskuuta 1961 Genova, Italia) on italialainen runoilija, muusikko ja performanssitaiteilija. 

Pozzanin vuonna 1983 perustama kulttuuriyhdistys *Circolo dei Viaggiatori del Tempo* (Aikamatkaajien klubi) järjestää kansainvälisiä runotapahtumia niin Italiassa kuin ulkomaillakin. Näistä tunnetuimpia ovat Genovan runofestivaali, Pariisin runoviikko ja Brüggen runofestivaali. Kotikaupungissaan Genovassa hän toimii paikallisen kulttuurielämän sekä runoklubi *Stanza della Poesian* promoottorina. 

Vuonna 2001 hän julkaisi runokokoelmansa *Saudade & Spleen* kaksikielisenä laitoksena ranskaksi ja italiaksi. Hän toimittaa *Nuda Poesia* (Paljas runous) -julkaisua. Runojen lisäksi hän on julkaissut kaksi romaania, *Angolazioni temporali* ja *Kate ed io* sekä novellikokoelman *Racconti dai piedi freddi*. Pozzanin runoja on käännetty kymmenelle kielelle ja niitä on julkaistu merkittävimmissä nykyrunouden antologioissa ja runouslehdissä. 

Pozzani on levyttänyt kaksi LP-levyä vuonna 1986 perustetun Cinano-rockyhtyeensä kanssa. Hän on konsertoinut eri puolilla Eurooppaa kokeellista, musiikkia tulkitsevan Eczema-orkesterinsa kanssa. 

Pozzani toimii aktiivisesti kulttuurin, erityisesti kirjallisuuden ja runouden edistäjänä. Hän on Unescon runouskomitean jäsen.

Aiheesta muualla
----------------

* 
* 
* (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia

 |
|  |
| Muut | 
* IdRef

 |

 |
Tərtərin piiri Azerbaidžanin kartalla punaisella ja tummanvihreällä.
**Tərtərin piirikunta** (azer. *Tərtər rayonu*, ven. Тертерский район, *Terterski raion*) on paikallishallintoalue Azerbaidžanissa. Vuonna 1934 perustetun piirin pinta-ala on 960 neliökilometriä. Asukkaita on 98 600 henkeä (vuonna 2010).

Tərtərin piiri sijaitsee Azerbaidžanin lounaisosassa Kaukasusvuoriston reuna-alueella. Se rajoittuu pohjoisessa Goranboyn ja Yevlaxin, idässä Bərdən, etelässä Ağdamin ja lännessä Kəlbəcərin piireihin. Azerbaidžanin parlamentti liitti lokakuussa 1992 Tərtərin piiriin Vuoristo-Karabahiin kuuluneen Mardakertin piirin, joka on nykyään armenialaisten joukkojen hallussa. Azerbaidžanin virallisen hallinnollisen jaon mukaisen Tərtərin piirin länsiosa on näin osa de facto itsenäistä Vuoristo-Karabahin tasavaltaa.

Piirin keskus on Tərtərin kaupunki, josta on 332 kilometriä maan pääkaupunkiin Bakuun. Azerbaidžanin hallussaan pitämällä alueella on 42 maalaiskuntaa ja 50 kylää. Kaupunkiväestön osuus on 29,8 % (vuonna 2010).

Seudun pääelinkeinoja ovat maanviljely ja karjanhoito.

Lähteet
-------

1. 1 2  Azərbaycan Respublikası Dövlət Statistika Komitəsi: Azərbaycanın regionları *azstat.org*. Viitattu 22.2.2011. (azeriksi)

Aiheesta muualla
----------------

* Tərtərin piirin sivusto (azeriksi)
* Azerbaidjan: Territorial and administrative units (azeriksi), (englanniksi), (venäjäksi)

Azerbaidžanin piirikunnat ja kaupungit

|  |  |
| --- | --- |
| Piirikunnat | Ağcabədi • Ağdam • Ağdaş • Ağstafa • Ağsu • Apšeron • Astara • Babək\* • Balakən • Bərdə • Beyləqan • Biləsuvar • Cəbrayıl • Cəlilabad • Culfa\* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli\* • Kürdəmir • Laçın • Lənkəran • Lerik • Masallı • Neftçala • Oğuz • Ordubad\* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz\* • Salyan • Şamaxı • Samux • Sədərək\* • Şəki • Şəmkir • Şərur\* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab |
| Kaupungit | Baku • Gəncə • Lənkəran • Mingəçevir • Naftalan • Nahitševan\* • Şəki • Şirvan • Sumqayıt • Xankəndi • Yevlax |

Tähdellä \* merkityt piirikunnat ja kaupungit kuuluvat Nahitševanin autonomiseen tasavaltaan.
Sky Saxon
**Sky "Sunlight" Saxon** (oik. *Richard Elvern Marsh*, 20. elokuuta 1937 – 25. kesäkuuta 2009) oli yhdysvaltalainen rock and roll -muusikko, joka oli 1960-luvulla Los Angelesissa vaikuttaneen psykedeelistä ja garage rockia esittäneen yhtyeen The Seedsin johtaja, laulaja ja basisti.

Saxon perusti Seedsin 1965, ja yhtyeen ensimmäinen levy ilmestyi 1966. Yhtyeen menestys jäi vähäiseksi, lähinnä on historiaan jäänyt sen ensisingle "Pushing too Hard". 1970-luvulla hän liittyi hippikommuuniin The Source Family, joka kuitenkin hajosi, kun sen johtaja Father Yod kuoli 1974. Eräiden jäsenten kanssa Saxon jatkoi musiikin tekemistä, ja levypaketti *God and Hair* sen materiaalista julkaistiin Japanissa 1998.

Lähteet
-------

1. ↑  "Sky Saxon" (muistokirjoitus), Daily Telegraph, 29.6.2009
2. ↑  "Sky Saxon, Seeds Singer and Bassist, Dies at 63", Lehdistötiedote, TransWorld News, 25.6.2009
3. ↑  Otto Talvio: Punkin edelläkävijästä tuli arkkihippi.  *Helsingin Sanomat*, 22.7.2009, s. B7. Artikkelin verkkoversio.
4. ↑  Julian Cope Presents Head Heritage. Reviews, Yahowha 13 2000.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Mustapha Hadji** (arab. مصطفى حاجي‎‎, s. 16. marraskuuta 1971 Ifrane, Marokko) on marokkolainen valmentaja ja entinen jalkapalloilija. Hadji pelasi aktiiviurallaan hyökkäävänä keskikenttäpelaajana. Hänet valittiin vuonna 1998 Afrikan parhaaksi jalkapalloilijaksi.

Maajoukkueura
-------------

Hadji kuului 1990-luvulla Marokon maajoukkueen vakiopelaajiin. Ennen maajoukkuepelejä hänelle tarjottiin paikkaa Ranskan nuorten maajoukkueeseen, mutta Hadji päätti edustaa tilaisuuden tultua Marokkoa vuonna 1993. Sittemmin hän pelasi kaksissa MM-kisoissa vuosina 1994 ja 1998.

Valmennusura
------------

Hadji nimitettiin toukokuussa 2014 Marokon maajoukkueen apuvalmentajaksi.

Yksityiselämä
-------------

Hadji muutti perheensä kanssa Ranskaan aluksi Saint-Étienneen ja sittemmin Monceaun ja Creutzwaldiin.

Hänen nuorempi veljensä Youssouf Hadji pelaa jalkapalloa ranskalaisessa AS Nancyssa. Myös Mustaphan poika Samir Hadji pelasi jalkapalloa Nancyssa.

Lähteet
-------

1. ↑  Mustapha Hadji's Son Joins Nancy *Goal.com* 10.1.2009 Viitattu 5.4.2010 (englanniksi)

Aiheesta muualla
----------------

* National Football Teams (englanniksi)

Marokon joukkue – Jalkapallon MM-kilpailut 1994
1 Azmi |
2 Abdellah |
3 el-Hadrioui |
4 el-Khalej |
5 Triki |
6 Naybet |
7 Hadji |
8 Azzouzi |
9 Chaouch |
10 el-Haddaoui |
11 Daoudi |
12 Dghay |
13 Bahja |
14 Masbahi |
15 Hababi |
16 Nader |
17 El Ghrissi |
18 Neqrouz |
19 Bouyboud |
20 Kachloul |
21 Samadi |
22 Alaoui |
Valmentaja Blinda

Marokon joukkue – Jalkapallon AM-kilpailut 1998
1 el-Brazi |
2 Saber |
3 el-Hadrioui |
4 Rossi |
5 Triki |
6 Naybet |
7 Hadji |
8 Chiba |
9 Fertout |
10 Ouakili |
11 el-Khattabi |
12 Benzekri |
13 Bahja |
14 Bassir |
15 Abrami |
16 Azzouzi |
17 Jrindou |
18 Chippo |
19 Hadda |
20 Khalif |
21 el-Khalej |
22 el-Asmar |
Valmentaja Michel

Marokon joukkue – Jalkapallon MM-kilpailut 1998
1 el-Brazi |
2 Saber |
3 el-Hadrioui |
4 Rossi |
5 Triki |
6 Naybet |
7 Hadji |
8 Chiba |
9 Hadda |
10 Ouakili |
11 el-Khattabi |
12 Benzekri |
13 Neqrouz |
14 Bassir |
15 Abrami |
16 Azzouzi |
17 Amzine |
18 Chippo |
19 Sellami |
20 el-Khalej |
21 Rokki |
22 Chadili |
Valmentaja Michel

Marokon joukkue – Jalkapallon AM-kilpailut 2000
1 Fuhami |
2 Saber |
3 el-Hadrioui |
4 Fahmi |
5 Neqrouz |
6 Naybet |
7 Hadji |
8 Chiba |
9 Hadda |
10 Ramzi |
11 Kachloul |
12 Gassi |
13 Bahja |
14 Bassir |
15 Abrami |
16 Meriana |
17 el-Badraoui |
18 Chippo |
19 Sellami |
20 el-Khalej |
21 Benmahmoud |
22 Chadili |
Valmentaja Michel
**Soile Ojala** (s. 5. marraskuuta 1963 Hämeenlinna) on suomalainen entinen jalkapalloilija.

Ojalan pelaajaura alkoi Hämeenlinnan Pallokerhosta, josta hän siirtyi helsinkiläiseen Kiffeniin 1986. Yhden Kiffenissä pelatun vuoden jälkeen Ojala siirtyi Kaunis Nainen Futikseen 1987, PP-Futikseen 1988 ja Helsinki Unitediin 1990. Hän voitti Suomen mestaruuden PPF:ssa 1989 sekä mestaruuden ja Suomen cupin Unitedissa 1990. Seuraavat neljä vuotta Ojala pelasi ruotsalaisessa Hammarby IF:ssä. Hän palasi 1995 Suomeen Malmin Palloseuraan, jossa hänen suurin saavutuksensa oli cupin voitto 1997.

Ojala nousi maajoukkueeseen 1985 ja pelasi urallaan kaikkiaan 59 maaottelua, mikä oli aikanaan naispelaajien ennätys. Hän toimi myös maajoukkueen kapteenina.

Ojala valittiin vuoden naisjalkapalloilijaksi vuonna 1989.

Varsinaisen työuransa Soile Ojala on tehnyt rahoitusalalla Soneran ja OP-pankin palveluksessa.

Lähteet
-------

* Suomalainen, Ilkka: Soile Ojala testaa Neuvostoliiton.  *Helsingin Sanomat*, 8.6.1991. HS arkisto (maksullinen).
* Sala, Esko: Soile Ojalalla alkaa maajoukkueessa toinen vuosikymmen.  *Helsingin Sanomat*, 20.9.1995. HS arkisto (maksullinen).

### Viitteet

1. ↑  MPS sai täysosuman ensiesiintymisessään.  *Helsingin Sanomat*, 27.10.1997. HS arkisto (maksullinen).
2. ↑  Suomalainen, Ilkka: Christina Forssell tavoittelee jo neljättä tuplaansa.  *Helsingin Sanomat*, 23.10.1999. HS arkisto (maksullinen).
3. ↑  Suomalainen, Ilkka: Messalasta maajoukkueen kapteeni.  *Helsingin Sanomat*, 23.4.1994. HS arkisto (maksullinen).
4. ↑  Finland - Women Player of the Year Awards RSSSF. Viitattu 23.2.2009. (englanniksi)
5. ↑  Toivonen, Janne: Pankkiväki puristuu työelämän muuttumisen läpi etunenässä, joukossa 55-vuotias Soile Ojala – ja pian me kaikki tulemme perässä *Yle Uutiset*.  3.1.2019. Viitattu 3.1.2019.
**Stéphane Grichting** (s. 30. maaliskuuta 1979 Sierre, Sveitsi) on sveitsiläinen jalkapalloilija, pelipaikaltaan puolustaja. Hän on edustanut vuodesta 2012 Sveitsin pääsarjan Grasshoppersia.

Grichting aloitti ammattilaisuransa Sionin riveissä vuonna 1996. Hän saavutti seuran riveissä liigamestaruuden ja cup-mestaruuden. Vuonna 2002 hän siirtyi Ranskan Ligue 1:n Auxerreen, jossa pelasi kymmenen kautta ja lähes 300 ottelua. Hän saavutti seuran riveissä kaksi cup-mestaruutta. Vuonna 2012 hän teki vapaana pelaajana sopimuksen kotimaansa pääsarjassa pelaavan Grasshoppersin kanssa. 

Sveitsin maajoukkueessa Grichting debytoi huhtikuussa 2004. Hän kuului Sveitsin joukkueeseen kolmissa arvokisoissa, vuosien 2006 ja 2010 MM-kilpailuissa sekä vuoden 2008 EM-kilpailuissa. Hän pelasi maajoukkueessa 45 ottelua, viimeisen kerran maaliskuussa 2011, jolloin Sveitsi kohtasi vuoden 2012 EM-karsinnoissa Bulgarian.

Saavutukset
-----------

* Sveitsin-mestaruus 1997
* Sveitsin cupin voitto 1997
* Ranskan cupin voitto 2003, 2005

Lähteet
-------

1. 1 2 3 4 5  Stéphane Grichting *UEFA.com*.  21.5.2012. UEFA. Viitattu 4.7.2012. (englanniksi)
2. 1 2 3  Stéphane Grichting kommt zum GC *GCZ.ch*.  21.6.2012. Grasshopper Club Zürich. Viitattu 22.11.2012. (saksaksi)[vanhentunut linkki]
3. ↑  Grichting spielt nicht mehr für die Schweiz *NZZ.ch*.  6.6.2011. Neue Zürcher Zeitung AG. Viitattu 22.11.2012. (saksaksi)
4. ↑  Stephane GRICHTING *FIFA.com*. FIFA.  Arkistoitu 26.4.2013. Viitattu 22.11.2012. (englanniksi)

Sveitsin joukkue – Jalkapallon MM-kilpailut 2006
1 Zuberbühler |
2 Djourou |
3 Magnin |
4 Senderos |
5 Margairaz |
6 Vogel |
7 Cabanas |
8 Wicky |
9 Frei |
10 Gygax |
11 Streller |
12 Benaglio |
13 Grichting |
14 D. Degen |
15 Džemaili |
16 Barnetta |
17 Spycher |
18 Lustrinelli |
19 Behrami |
20 Müller |
21 Coltorti |
22 Yakın |
23 P. Degen |
Valmentaja Kuhn

Sveitsin joukkue – Jalkapallon EM-kilpailut 2008
1 Benaglio |
2 Djourou |
3 Magnin |
4 Senderos |
5 Lichtsteiner |
6 Huggel |
7 Cabanas |
8 Inler |
9 Frei |
10 Yakın |
11 Streller |
12 Derdiyok |
13 Grichting |
14 Gygax |
15 Fernandes |
16 Barnetta |
17 Spycher |
18 Zuberbühler |
19 Behrami |
20 Müller |
21 Jakupović |
22 Vonlanthen |
23 Degen |
Valmentaja Kuhn

Sveitsin joukkue – Jalkapallon MM-kilpailut 2010
1 Benaglio |
2 Lichtsteiner |
3 Ziegler |
4 Senderos |
5 von Bergen |
6 Huggel |
7 Barnetta |
8 Inler |
9 Frei |
10 Nkufo |
11 Behrami |
12 Wölfli |
13 Grichting |
14 Padalino |
15 Yakın |
16 Fernandes |
17 Spycher |
18 Streller |
19 Derdiyok |
20 Schwegler |
21 Leoni |
22 Eggimann |
23 Shaqiri |
Valmentaja Hitzfeld
Ivan Babikov
**Ivan Babikov** (s. 4. heinäkuuta 1980 Syktyvkar, Neuvostoliitto) on venäläissyntyinen kanadalainen uransa lopettanut maastohiihtäjä. Hän edusti Foothills Nordic Ski Club -seuraa.

Babikov sijoittui Vancouverin olympialaisissa 2010 viidenneksi yhdistelmäkilpailussa ja kahdeksanneksi 15 kilometrin vapaan hiihtotavan kilpailussa. Hänen paras sijoituksensa MM-kisoista on neljäs 15 kilometrin vapaan hiihtotavan kilpailusta Val di Fiemmestä 2013. Lisäksi hän kuului viidenneksi sijoittuneeseen Kanadan viestijoukkueeseen MM-kisoissa 2009. Hänen paras maailmancup-sijansa on neljäs 15 km matkalta Canmoressa vuodelta 2005.

Kansalaisuuden vaihto
---------------------

Babikov sai Kanadan kansalaisuuden joulukuussa 2007. 2008 hän joutui vielä hiihtämään Venäjän joukkueessa, Kansainvälisen hiihtoliiton sääntöjen mukaisesti. Kanadan joukkueeseen hän siirtyi tammikuussa 2009..

Yksityiselämä
-------------

Nykyisin Babikov asuu vaimonsa ja poikansa kanssa Canmoressa.

Lähteet
-------

1. 1 2  Ivan Babikov Kansainvälinen hiihtoliitto (FIS).  (englanniksi)
2. ↑  XC skier rescued from limbo

Aiheesta muualla
----------------

* Virallinen sivusto (Arkistoitu – Internet Archive)(englanniksi)
**Tšagoda** (ven. Ча́года) on kaupunkimainen taajama ja Tšagodoštšan piirin hallinnollinen keskus Vologdan alueella Venäjällä. Se sijaitsee lähellä paikkaa, jossa Tšagoda ja Pes -joet yhtyvät Tšagodoštšajoeksi, 326 kilometriä Vologdasta länteen. Taajaman kautta kulkee Kabožan ja Podborovjen välinen rautatie. Asukkaita on 6 800 henkeä (vuonna 2009).

Paikkakunta on syntynyt vuonna 1926 rakennetun lasitehtaan yhteyteen. Vuonna 1932 siitä tuli kaupunkimainen taajama. Lasitehtaan lisäksi Tšagodassa toimii metsä- ja elintarviketeollisuutta. Taajamassa on lasten taidekoulu, piirin kulttuuritalo ja kotiseutumuseo. Paikallislehtenä ilmestyy *Iskra* ("Kipinä").

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 7.4.2010. (venäjäksi)

Aiheesta muualla
----------------

* Tšagodoštšan piirin sivusto (venäjäksi)
* Tšagodan taajamalle omistettu sivusto (Arkistoitu – Internet Archive) (venäjäksi)
Robert Grant 59-vuotiaana.
**Robert Edmond Grant** (1793 Edinburgh, Skotlanti – 1874) oli skotlantilainen lääkäri ja biologi. Hän puhui näkyvästi Lamarckin transmutaatio-opin puolesta Lontoossa 1830- ja 1840-luvuilla. Hänet tunnetaan ehkä parhaiten nuoren Charles Darwinin eräänä vaikuttajana, mutta aikuisiällä miehet eivät juuri olleet tekemisissä toistensa kanssa.

Grant suoritti lääketieteen tohtorin tutkinnon vuonna 1821. Elämäntyönsä hän kuitenkin teki meribiologina. Grant löysi muun muassa nilviäisten haiman.
Nilviäisten lisäksi hän tutki sienieläimiä ja merisulkia. Hän toimi University College Londonissa vertailevan anatomian ja eläintieteen professorina lähes viidenkymmenen vuoden ajan, 1828–1874.

Lähteet
-------

1. ↑  Robert Edmond Grant (1793-1874) An Informal History of Evolutionary Biology Web Site.  Arkistoitu 16.8.2009. Viitattu 27.2.2009.
2. ↑  Science and Society


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Margot Dreschel** (17. toukokuuta 1908 – 1945) oli saksalainen keskitysleirivartija ja SS-nainen. Hän oli syntynyt Neugersdorfissa Saksassa. Ennen liittymistään SS:ään hän teki toimistotyötä Berliinissä. 31. tammikuuta 1941, Margot Dreschel saapui Ravensbrückiin aloittamaan vartijakoulutuksen. Aluksi hän oli Aufseherin, vähäarvoinen naisvartija Ravensbrückissa. Hänen kouluttajanaan oli Oberaufseherin Johanna Langefeld vuonna 1941. Dreschel yleni nopeasti Rapportführeriniksi, korkea-arvoisemmaksi naisvartijaksi. 

27. huhtikuuta 1942 Dreschel siirrettiin Puolaan Auschwitz I:sen keskitysleiriin. Hän oli siellä hyvin omistautunut työlleen Maria Mandelin alaisena. Dreschel oli myös kaikkien leiritoimistojen päällikkö Auschwitzissa. Dreschelin olemuksen raportoitiin olevan luotaantyöntävä, kuten eräs Auschwitzin naisvanki muisteli: "Ja leirinjohtaja Dreschel oli siellä, hänen pukinhampaansa työntyivät ulos vaikka hänen suunsa oli kiinni." Vangit kutsuivat häntä vulgaariksi, laihaksi ja rumaksi. Sodan jälkeen vangit todistivat että Dreschel oli syyllistynyt leireillä monenlaisiin raakuuksiin.

Hän vaihtoi usein asemapaikkaansa Auschwitz I-leirin ja Birkenaun leirin välillä, ja osallistui naisten ja lasten lähettämiseen kaasukammioihin. 1. marraskuuta 1944 hän meni Flossenbürgin leiriin Rapportführeriniksi.
Tammikuussa 1945 hän siirtyi takaisin Ravensbruckin alaleiriin Neustadt-Gleween, ja pakeni sieltä huhtikuussa 1945 juuri ennen Natsi-Saksan häviötä.

Toukokuussa 1945 useat entiset Auschwitzin vangit tunnistivat hänet tiellä Pirnasta Bautzeniin, ja veivät hänet Neuvostoliiton sotapoliiseille. Neuvostoliittolaiset tuomitsivat hänet kuolemaan, ja hirttivät hänet Bautzenissa touko- tai kesäkuussa 1945.

Aiheesta muualla
----------------

* SS-Frauen am Galgen - Margot Drexler (Drexl, Drechsler) (Arkistoitu – Internet Archive) (saksaksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
Peter Kotte Dynamo Dresdenin peliasussa 1980
**Peter Kotte** (s. 8. joulukuuta 1954) on entinen itäsaksalainen jalkapalloilija.

Kotte pelasi 1973–1981 Dynamo Dresdenissä, jossa hän voitti cup-mestaruuden 1977 ja Itä-Saksan mestaruuden 1976, 1977 ja 1978. Tammikuussa 1981 Kotte, Matthias Müller ja Gerd Weber pidätettiin Dresdenin lentoasemalla. Kolmikko oli saanut rahakkaan tarjouksen Länsi-Saksan FC Kölniltä, minkä takia heidän epäiltiin suunnittelevan maastaloikkausta. Kaikki kolme pelaajaa olivat lähdössä maajoukkueen leirille Argentiinaan. Weber myönsi suunnitelleensa pakoa, mutta kielsi Kotten ja Müllerin osallisuuden. Kottelta ja Mülleriltä kiellettiin loppuiäksi pelaaminen pääsarjatasolla ja Weberille langetettiin vankeusrangaistus. Kiellon jälkeen Kotte pelasi Fortschritt Neustadtissa vuoteen 1984 asti, jolloin hän lopetti uransa.

Kotte pelasi vuosina 1976–1980 Itä-Saksan maajoukkueessa 21 maaottelua, joissa hän teki kolme maalia. Maaleista kaksi syntyi hänen ensimmäisessä maaottelussaan Algeriaa vastaan. 

Nykyään Kotte toimii Dynamo Dresdenin juniorivalmentajana.

Lähteet
-------

1. ↑  Geisler, Sven & Schwarz, Jürgen: *Dynamo Dresden: Legenden. Schicksale. Geschichten*, s. 186–187. Dresden: Sächsische Zeitung, 2008. ISBN 978-3-938325-48-3. (saksaksi)
2. ↑  Peter Kotte - International Appearances RSSSF. Viitattu 7.4.2010. (englanniksi)
**John Davis** (1. joulukuuta 1916 Woodmere, New York – 1. toukokuuta 1986 Carmel Valley Village, Kalifornia) oli yhdysvaltalainen lintutieteilijä.

Davis opiskeli Amerikan historiaa Yalen yliopistossa ja väitteli tohtoriksi eläintieteessä Kalifornian yliopistossa Berkeleyssä. Hän toimi biologian apulaisprofessorina ja Moore Laboratory of Zoologyn kuraattorina Occidental Collegessa, kunnes siirtyi vuonna 1953 tutkijaksi Hastingsin luonnonhistoriallisen reservaatin (Hastings Natural History Reservation) palvelukseen. Hastings oli Kalifornian yliopiston kenttäasema. Vuonna 1960 Davis nimitettiin Hastingsin johtajaksi, missä virassa hän pysyi, kunnes jäi eläkkeelle 1982.

Toisessa maailmansodassa Davis palveli Yhdysvaltojen armeijassa.

Vuonna 1982 Davis nimitettiin Carmelin metsäntutkimuskomissioon (Carmel Forestry Commission). Hän toimi lukuisissa yhdistyksissä, erityisesti Cooper Ornithological Societyssa, jossa hän toimi sihteerinä, varapuheenjohtajana ja puheenjohtajana, sekä toimitti *Condor*-lehteä. Hän oli myös American Ornithologists' Unionin jäsen. Davis julkaisi yli 50 tieteellistä artikkelia ja yhdessä Alan Baldridgen kanssa kirjan *The Bird Year* 1981.

Davisin vaimo Betty kuoli 1981. Hän avioitui sitten Norman kanssa. Hänellä oli tytär Carol ja poika John Steven.

Davis nimesi linnuista väliamerikanpökkelökehrääjän (*Nyctibius jamaicensis*) alalajin *lambi* vuonna 1959.

Lähteet
-------

* Muistokirjoitus (Hastings Natural History Reservation) (Arkistoitu – Internet Archive)

### Viitteet

1. ↑  ITIS
**The Quest – haastaja** (engl. *The Quest*) on vuonna 1996 ensi-iltansa saanut yhdysvaltalainen toimintaelokuva. Elokuvan on ohjannut Jean-Claude Van Damme ja käsikirjoittanut Steve Klein ja Paul Mones. Pääosissa näyttelivät Jean-Claude Van Damme, Roger Moore ja James Remar. Taistelukohtausten koreografiasta vastasivat Van Dammen lisäksi Steven Lambert ja Peter Malota.

Suomessa elokuvan ensi-ilta esiteltiin Nelosella 28. huhtikuuta 2001.

Juoni
-----

Vuonna 1920 Yhdysvalloissa Chris Dubois on pikkurikollinen, joka sotkeutuu ganstereiden liiketoimintaan ja joutuu tämän myötä salamatkustajaksi asesalakuljettajien laivalle. Laivan mukana Dubois ajautuu Aasian merille, jossa Lordi Dobbs ottaa hänet huostaansa luvaten viedä hänet takaisin Yhdysvaltoihin. Sitä vastoin Lordi Dobbs myykin Duboisin Khaolle, joka opettaa miehelle saarellaan thainyrkkeilyä. Puoli vuotta myöhemmin Dubois lähetetään tappelemaan Bangkokin syrjäisille areenalle. Matkalla hän kohtaa uudelleen vanhat tutut Lordi Dobbsin, sekä naistoimittajan Carrien ja raskaansarjan mestarin Maxie Devinen. Nelikko matkaa Tiibettiin osallistuakseen turnaukseen ja varastamaan puhtaasta kullasta tehdyn lohikäärme-patsaan.

Rooleissa
---------

|  |  |  |
| --- | --- | --- |
|  Jean-Claude Van Damme  | … |  Christopher "Chris" Dubois
  |
|  Roger Moore  | … |  Lordi Edgar Dobbs
  |
|  James Remar  | … |  Maxie Devine
  |
|  Janet Gunn  | … |  Carrie Newton
  |
|  Jack McGee  | … |  Harry Smythe
  |
|  Aki Aleong  | … |  Khao
  |
|  Abdel Qissi  | … |  Khan
  |
|  Louis Mandylor  | … |  Riggi
  |
|  Chang Ching Peng Chaplin  | … |  Mestari Tchi
  |
|  Ryan Cutrona  | … |  konstaapeli O'Keefe
  |
|  Stefanos Miltsakakis  | … |  Kreikkalainen ottelija
  |
|  Peter Malota  | … |  Espanjalainen ottelija
  |
|  Winston Ellis  | … |  Afrikkalainen ottelija
  |

Tuotanto
--------

Elokuvan kuvaukset käytiin pääosin Thaimaassa, Bangkokissa ja Phuketissa. Elokuvan tekeminen kesti noin kuusi kuukautta ja muun muassa Khanin roolissa esiintynyt Abdel Qissi työskenteli elokuvan parissa kolme kuukautta, jonka aikana hän kuvasi kolme tappelua. Viimeinen lopputappelu kuvattiin noin 10–13 päivän verran.

Palkinnot
---------

### Ehdokkuudet

* Golden Reel (1997)
	+ Elokuvamusiikin leikkaaminen: David Bondelevitch*lähde?*

| Vastaanotto |
| --- |
| Yhteispisteet |
| Julkaisu | Pisteet |
| Rotten Tomatoes | 3.7/10 |
| Arvostelupisteet |
| Julkaisu | Pisteet |
| Allrovi | 1/5 |
| Telvis.fi | 2/5 |

Lähteet
-------

1. ↑  Quest, The (1996) *Elonet.* Viitattu 5.3.2011 (englanniksi)
2. ↑  Le Mechant de The Quest.  *l'epoque*, 1996.
3. ↑  The Quest *Rotten Tomatoes* Viitattu 13.12.2011
4. ↑  The Quest *Allrovi* Viitattu 13.12.2011
5. ↑  Quest - haastaja *Telvis.fi* Viitattu 13.12.2011